als_Latn dik_Latn sag_Latn
23.06.2008, - E Hënë
Në vitin e ri akademik 2008-09 në Universitetin e Prishtinës do të regjistrohen 11010 studentë
Ka filluar punimet seminari për implementim të projektit "Zhvillimi Institucional në Arsim"
Ministri Hoxhaj në fjalën përshëndetëse tha se jemi të privilegjuar që përfitojmë nga projekti i Bankës Botërore ''Zhvillimi Institucional në Arsim'' dhe porositi pjesëmarrësit që të angazhohen maksimalisht në përfitimin e njohurive dhe informacioneve të nevojshme për implementim të suksesshëm të tij.
Në organizim të Ministrisë së Arsimit, Shkencës dhe Teknologjisë, sot ka filluar punimet seminari (punëtoria) treditore e cila ka për qëllim to ofrojë njohuri lidhur me fillimin e implementimit të "Projektit për Zhvillimin Institucional në Arsim".Ky projekt është donacion i Bankës Botërore dhe kapë shumën 10 milion dollarë. Me rastin e fillimit te punimeve të këtij seminari, z. Xhafer Ahmeti,udhëheqës i njësisë koordinuese të projektit ,i njoftoi të pranishmit me agjendën punimeve dhe rëndësinë e vet seminarit në kontekst të zhvillimeve aktuale në sistemin arsimit në Kosovë. Ndërkaq ministri i arsimit z Enver Hoxhaj në fjalën përshëndetëse tha se ky projekt është ndër donacionet më të rëndësishme që i kushtohet kryesisht implementimit të Strategjisë për Arsimin Parauniversitarë dhe Strategjisë për Arsimin e Lartë, e që ende nuk janë implementuar në masë të duhur. Që të kemi sukses në procesin reformave ministri Hoxhaj tha se është i domosdoshëm licencimi i mësimdhënësve pa të cilin nuk mund të mendohet ky proces perse në të ardhmen nevojitet edhe një trajnim adekuat për mësimdhënie dhe mësimnxënie. Në vazhdim ministri Hoxhaj foli edhe për çështje menxhuese duke i vlerësuar si shumë të rëndësishme në tërësinë e proceseve në arsim. Është me rëndësi që në të ardhmen të kemi një menaxhim më të suksesshëm të buxhetit pra një menaxhim të suksesshëm qoftë të resurseve financiare qoftë të atyre njerëzore është shprehur Hoxhaj. Në fund ministri Hoxhaj tha se MASHT është i privilegjuar që përfiton nga ky projekt i rëndësishëm i BB, dhe porositi pjesëmarrësit që të angazhohen maksimalisht në përfitimin e njohurive dhe informacioneve të nevojshme për implementim të suksesshëm të tij . Dr Cristobal Ridao, udhëheqës i ekipit të projektit nga Banka Botërore ,përgëzoi qeverinë e Kosovës që Arsimin e ka vënë ndër prioritetet kryesore dhe MASHT – in për angazhimet dhe seriozitetin e qasjes ndaj implementimit të këtij projekti. Z. Ridao në vazhdim tha se MASHT ka hartuar strategjitë zhvillimore të arsimit, tani duhet të zhvillojmë dhe përmirësojmë shkathtësitë dhe efikasitetin në punë e që pashmangshëm do të ndikojë në përmirësimin gjendjes në arsim Në punimet e këtij seminari (punëtorie) do të trajtohen komponentët :
1.Forcimi i organizimit dhe financimit të sistemit të arsimit në Kosovë;
2.Ndërtimi i institucioneve dhe kapaciteteve menaxhuese për provimin, e përmirësimit të cilësisë në arsim fillor dhe të mesëm;
3.Krijimi i kushteve për zbatim të planeve efikase të përshtatshme dhe zvogëlimi i numrit të ndërrimeve në shkollat e Kosovës dhe
4.Forcimi i kapacitetit menaxhues në nivel të sistemit dhe në nivel institucional në Arsimin e Lartë .
Në këtë seminar (punëtori) po marrin pjesë zyrtarë të lartë të MASHT, përfaqësues të BB,GTZ,SWISS CNTACT etj
<<< Kthehu prapa | Shtyp këtë artikull | Dërgo me email | A A A
23.04.2015, - E Enjte
Ministri Bajrami u takua me kryetarin e Komunës së Prishtinës
Ministri i Arsimit, Shkencës dhe Teknologjisë, z. Arsim Bajrami është takuar sot me kryetarin e Komunës së...
23.04.2015, - E Enjte
Ministri Bajrami mori pjesë në formalizimin e partneritetit të UP-së me katër universitete amerikane
Ministri i Arsimit, Shkencës dhe Teknologjisë, z Arsim Bajrami, mori pjesë në ceremoninë e formalizimit të partneritetit...
22.04.2015, - E Mërkurë
U hap Panairi i Firmave Ushtrimore
Drejtues të Ministrisë së Arsimit, Shkencës dhe Teknologjisë kanë përuruar sot Panairin e tetë me radhë...
19.04.2015, - E Diel
Komunikatë
Ministria e Arsimit, Shkencës dhe Teknologjisë, njofton të gjithë nxënësit, mësimdhënësit dhe...
KOMENTET DHE SUGJERIMET TUAJA
Klikoni këtu për komentet/sugjerimet tuaja >>>
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn luo_Latn mlt_Latn als_Latn als_Latn als_Latn